রনিদা এবার গায়ক

রূপালি পর্দা অথবা মঞ্চের বলিষ্ঠ অভিনেতা রজতাভ দত্ত।বছরের পর বছর ধরে ভিন্ন ধরণের চরিত্রে অভিনয় করে দর্শকদের বিনোদন দিয়ে চলেছেন তিনি।অভিনয়ের পাশাপাশি রজতাভর গান ও মুগ্ধ করেছে দর্শকদের।’মনোজদের অদ্ভুত বাড়ি’ এবং ‘আশ্চর্য প্রদীপ’ ছবিতে অভিনয়ের পাশাপাশি প্লেব্যাক ও করেছিলেন তিনি। এবার প্রথমবার তাঁর প্লেব্যাক করা গানে লিপ দেবেন অন্য অভিনেতা।বেসরকারি চ্যানেলে সুমনের পরিচালনায় তৈরি হওয়া এই ছবিটি দর্শকরা দেখতে পাবেন ২৯ শে জুলাই।

মুক্তির অপেক্ষায় রয়েছে অরিন্দম শীলের ছবি ‘মায়াকুমারী’।ছবিতে একজন সংগীত পরিচালকের চরিত্রে পঞ্চাশ থেকে নব্বই বছর বয়সের তিনটি লুকে দেখা যাবে রজতাভকে।ঋতুপর্ণা সেনগুপ্তের স্বামীর চরিত্রে রয়েছেন তিনি।মুক্তির অপেক্ষায় অরিন্দমের ‘অন্তর্ধান’ এবং দেবদূত ঘোষের ছবি ‘আদরিনী’।এক বৃদ্ধ এবং হাতিকে নিয়ে তৈরি হয়েছে এই ছবি।ছবির শ্যুটিং হয়েছে আগরতোলাতে।রাতুলের ‘ইকিরমিকির’ ছবিতে জেলের কয়েদির চরিত্রে রয়েছেন রজতাভ।তথাগত মুখোপাধ্যায়ের ‘ভটভটি’তে ডোমের চরিত্রে অভিনয় করেছেন তিনি।শুধু বাংলা ছবি নয়,মুক্তির অপেক্ষায় রয়েছে দিয়া অন্নপূর্ণা ঘোষের ছবি বব বিশ্বাস।ছবির প্রযোজক সুজয় ঘোষ।এই ছবিতে একটি বিশেষ চরিত্রে অভিনয় করেছেন রজতাভ।