পোস্টারে ‘কলকাতা চলন্তিকা’

বাবার নাম গান্ধীজি থেকে রসগোল্লা, একের পর এক অন্যধারার ছবি সিনেপ্রেমীদের উপহার দিয়ে ইতিমধ্যেই দর্শকদের মন জয় করেছেন পরিচালক পাভেল।কিছুদিন আগেই জানা গিয়েছিল ২০১৬সালের পোস্তা ব্রিজ ভেঙে পড়ার সেই মর্মান্তিক ঘটনাকেই রূপোলি পর্দায় ফুটিয়ে তুলতে চলেছেন পরিচালক।ছবির নাম কলকাতা চলন্তিকা।প্রকাশ্যে এল ছবির প্রথম পোস্টার।পোস্টারের প্রথম লুকে ধরা পরেছে কলকাতা শহরের এক চিত্র। ফ্লাইওভার ভেঙে পরা, আর এক বিবর্ন চিত্র।যার প্রতিটি পরতে রয়েছে এক অন্যরকম গল্প।ছবিতে মুখ্য চরিত্রে অভিনয় করছেন ইশা সাহা, রজতাভ দত্ত, সৌরভ দাস, অপরজিতা আড্য,  অনির্বান চক্রবর্তী, দিতিপ্রিয়া রায়, খরাজ মুখার্জী, কিরন দত্ত প্রমুখ।’কলকাতা চলন্তিকা’-য় কাজ করে টলিউডে ডেবিউ করছেন নতুন মুখ শতাব্দী চক্রবর্তীও।

আরও পড়ুন – জিৎ এবার রাবণ

পরিচালক পাভেলের মতে, “ছবির গল্প শহর কলকাতার তিন দিনের জীবন। প্রথম দিন সে নিজের ছন্দে ছুটে চলে  বিভিন্ন অলি গলি পথে, দ্বিতীয় দিনে তার পথে ভেঙে পড়ে একটা ফ্লাই ওভার। সব ওলট পালট হয়ে যায়। তৃতীয় দিনে সে আবার ধীরে  ধীরে পুরনো ছন্দে ফিরতে শুরু করে।”।

আরও পড়ুন – পোস্তা ব্রিজ দুর্ঘটনা এবার বড়পর্দায়

পরিচালক পাভেলের ছবি মানেই বড়পর্দায় অন্যরকম গল্প দেখার অপেক্ষায় থাকেন বাঙালি সিনেপ্রেমীরা।নতুন পোস্টার দেখার পর থেকেই তাঁরা যে ছবি মুক্তির অপেক্ষায় দিন গুনবেন এ আর নতুন কথা কি?